jkorsvik/nowiki_second_scrape_merged huggingface dataset:
Om Puri

Om Puri (født 18. oktober 1950 i Ambala i det som nå er Haryana i India, død 6. januar 2017 i Mumbai) var en indisk skuespiller.


== Liv og virke ==


=== Bakgrunn ===
Om Puri kom fra en punjabi familie. Hans far arbeidet i jernbanen og i den indiske hær. Ettersom han ikke hadde noen fødselsattest og offisielle nedtegnelser manglet, er det en usikkerhet vedrørende når (dato, år) han ble født, men moren fortalte ham at han ble født to dager etter hindu-festivalen Dussehra. Da han begynte på skolen valgte hans onkel 9. mars 1950 som hans offisielle fødselsdag, men da han selv som voksen flyttet til Bombay slo han opp når Dussehra ble feiret i 1950, og derfra fermkom fødselsdatoen 18. oktober.Puri studerte teater fra 1973 ved National School of Drama. Naseeruddin Shah var en medstudent, og oppfordret Puri til å bli med ham til Film and Television Institute of India i Pune.


=== Skuespiller ===
Om Puri debuterte på film i 1976 i Ghashiram Kotwal. I løpet av sin karriere spilte han i såvel Bollywood-filmer som innen pakistansk, britisk og amerikansk filmindustri, og ikke minst i art-film.
Han er best kjent for sine roller i filmer som Aakrosh (1980), Arohan (1982) og fjernsynsfilmer som  Sadgati (1981) og Tamas (1987), og dessuten lettere sjanger i roller i Jaane Bhi Do Yaaro (1983), Chachi 420 (1997) og Actor In Law (2017). Han samarbeidet meget med regissørene Shyam Benegal og Govind Nihalani.Han hadde også viktige roller i kommersielle filmer på hindi, særlig minneverdige i Drohkaal, In Custody, Narsimha, Ghayal, Mrityudand, Aastha, Hey Ram, Pyar Toh Hona Hi Tha, Farz, Gadar, Lakshya,  Dev (2004), Rang De Basanti, Yuva, Singh Is Kinng, Mere Baap Pehle Aap, Billu, Kyunki, Lakshya, Dabang, Bhaji In Problem, Khap, Bajrangi Bhaijaan, Ghayal Once Again.
Han mottok den indiske utmerkelsen Padma Shri for sitt virke i 1990. Han ble nominert til prisen BAFTA Film Award (beste hovedrolle) for sin rolle som George Khan i East is East i 2000. Han regnes ved siden av Shah, Shabana Azmi, Kulbhushan Kharbanda og Smita Patil til den gruppe skuespillere som tilregnes New Indian Cinema i 1970- og 1980-årene, og som forstod seg selv mer som skuespillere enn som filmstjerner, og helst engasjerte seg i kunstnerisk ambisiøse filmprosjekter.


== Referanser ==


== Eksterne lenker ==
(en) Om Puri – kategori av bilder, video eller lyd på Commons 
(en) Om Puri på Internet Movie Database 
(sv) Om Puri i Svensk Filmdatabas 
(da) Om Puri på Filmdatabasen 
(da) Om Puri på Scope 
(fr) Om Puri på Allociné 
(en) Om Puri på AllMovie 
(en) Om Puri hos The Movie Database 
A fair treatment meted out to me, says Om Puri
Guy Sion

Guy Sion (født 1980 i Israel) er en Israelsk jazz saksofonist, som holder til i Oslo.


== Biografi ==
Sion vokste opp i en liten by i Israel, på middelhavskysten. Han begynte å spille saksofon i en alder av 9 år, og når han var 13 ble han med i byens ungdomsband og turnerte Spania, Tyskland, Nederland og Kina. Samme år ble han introdusert til Jazz, og i 1998 deltok han på Jazz Summer Workshop  i Perugia, Italia, og vant et stipend til Berklee College of Music. I 2000, fortsatte han sin musikalske studier ved Rimon School of Jazz og Moderne Musikk, og var aktiv på den Israelske jazz scenen. Deretter opptrådte han med sitt eget ensemble og spilte med forskjellige storband på ulike arenaer og festivaler over hele Israel.
I 2002 flyttet Sion til Nederland for å starte musikkstudier i Amsterdam Konservatorium. Samtidig spilte han regelmessig på jazzklubber og kafeer i Amsterdam, og var for 3 år delen av huset band i den månedlige festival ‘Breathing Bijlmer’, en festival som introduserer nye talenter i en flerkulturell sammenheng. I 2003, turnerte han med den berømte nederlandske teater skuespillerinnen Jetty Mathurin i ‘Mathurin Meets Music’ turne. I 2004 var han også med i det Amsterdam-baserte bandet "Eller Le Israel". Bandet spilte forskjellige stiler av musikk fra Pop til Klezmer og spilt på arrangementer over hele Europa.
Etter endt utdanning i 2005, flyttet Sion til New York City. Inspirert av byens liv og rike musikkmiljø  fortsatte han å utvikle stemmen sin, komposisjon og arrangering ferdigheter. I løpet av disse årene, har han spilt på ulike konsertarenaer rundt i New York City, og har også jobbet som saksofon lærer. I 2009 ble han bedt om å spille en solodel av Mussorgskys ‘Pictures at an Exhibition’ med New Amsterdam Symphony Orchestra (NASO), og ga ut sitt debut solo album Halve Kampen i 2010.
Sion flyttet til Oslo i slutten av 2010, og begynte å her å jobbe som musikklærer i Oslo-området. Han opptrådte på Moldejazz i 2011 med sitt Lennie Tristano tribute band 'Crosscurrent'. I januar 2012 slapp Sion sitt andre album 'Away' med den norske gitaristen Bjørn Vidar Solli og pianisten Erlend Slettevoll. Away fikk gode anmeldelser av AllAboutJazz.com så vel som i norske medier i NRK P2 Kulturnytt, Aftenposten, Dagsavisen.Siden 2013 har han spilt 1. Altsaksofon i de norske storband 'Primetime Orchestra' og 'Ett Fett Storeband', og er co-leder av "The Diaspora House", et band som spiller Jødisk musikk fra hele verden (Ashkenazi, Sefardisk Mizrahi) i en jazzsetting.


== Diskografi ==
2010: Half The Battle (Egenproduksjon), med Sam Barsh, Gavin Fallow, Colin Stranahan
2012: Away (Egenproduksjon), med Bjørn Vidar Solli, Erlend Slettevoll, Phil Donkin, Jon Wikan


== Referanser ==
Anne Marit Igelsrud

Anne Marit Igelsrud (født 1980 i Jevnaker) er en norsk agronom som tidligere var leder i Norges Bygdeungdomslag 2001 til 2003. Hun er utdannet agronom fra Valle videregående skole, og har økonomiutdanning fra Høyskolen i Buskerud. Hun har innehatt flere styreverv innen ungdomsorganisasjoner og i landbruket og har blant annet sittet i styret i International Federation of Agricultural Producers (IFAP), Young Farmers Commite, Nordisk samorganisasjon for ungdomsarbeid (NSU), Norges Bondelag og Steinkjer Næringsselskap.
Hun var daglig leder i Ungt Entreprenørskap Trøndelag fra 2011 til 2015.Hun kom tilbake til landbruket og bondelaget som vikarierende organisasjonssjef i Nord-Trøndelag i 2015.Hun opprettet i 2019 bloggen «Bak gardina» hvor hun forteller om livet som kreftoverlever, småbarnsmor og samfunnsdebattant. 


== Referanser ==
Inger Johanne Helth Sveen

Inger Johanne Helth Sveen (født 22. november 1986) fra Reinsvoll i OpplandHun var leder i Norges Bygdeungdomslag 2011 til 2012.Hun er utdannet siviløkonom ved NMBU med masteroppgaven Økonomistyring i samvirkeorganisasjoner. Hun ble i 2021 ansatt som organisasjonssjef i Innlandet Bondelag, før hun ble engasjert som finanspolitisk rådgiver i Senterpartiets stortingsgruppe.


== Referanser ==
Kristin Søyland

Kristin Søyland (født 21. mai 1978) fra Søyland i Rogaland, er tidligere leder i Norges Bygdeungdomslag fra 2001 til 2003.Hun er utdannet lærer fra Universitetet i Bergen og driver i tillegg gård sammen med mannen sin i Varhaug i Rogaland.


== Referanser ==
Marta Hoffmann

Marta Hoffman (født 10. juli 1913, død 15. februar 2001) var en norsk kunsthistoriker. Hun var i en årrekke konservator/ førstekonservator ved Norsk Folkemuseum i Oslo, med tekstilteknologi som spesialfelt. 
I 1939 tok hun magistergraden i kunsthistorie ved Universitetet i Oslo. 
Hun tok doktorgrad ved Det historisk-filosofiske fakultet med avhandling om oppstadveven i Skandinavia, og avhandlingen ble publisert i 1964 under tittelen «The Warp-weighted Loom Studies in the History and Technology of an ancient Implement» 
I avhandlingen påviste hun at antikkens oppstadvev, som påvises i arkeologiske funn over hele Europa, stadig var i bruk i Norden, dels i norsk folkekultur, dels i samisk kultur. 


== Noen publikasjoner ==
The Warp-weighted Loom. Studies in the history and technology of an ancient implement. 1964
Greneveving i Manndalen. En levende tradisjon med røtter i forhistorisk tid. Norsk Folkemuseums årbok nr. 26, s. 123-138.
Jærhuset. 1943
Rokk og spinning i tukt- og manufakturhusene. Norsk Folkemuseums årbok, By og bygd I.


== Referanser ==


== Eksterne lenker ==
Marta Hoffman: The Warp-weighted Loom i bokhylla.no.
By og Bygd 30: 1983-1984 : Festskrift til Marta Hoffmann
Mys Otto Sjmidta

Mys Otto Sjmidta (russisk: Мыс Отто Шмидта) er et nes i Tsjuktsjerhavet.


== Historie ==
Rester og ruiner av jakthytter, samt spor etter en gammel fortifisering indikerer lang tids bruk av dette neset.Det lokale navnet på neset er Il-Kappeya, som betyr «Hvalross» på tsjuktsjisk. James Cook kalte neset for «Cape North» i 1778 da han seilte gjennom Beringstredet og inn i Tsjuktsjerhavet
Gjennom dette kunne han påvise at Russland og Alaska var adskilte landområder. Neset ble senere oppkalt etter en sovjetisk vitenskapsmann Otto Schmidt.


== Referanser ==
Taiwanske urfolk

Taiwanske urfolk (tradisjonell kinesisk: 臺灣原住民; pinyin: Táiwān yuánzhùmín; Pe̍h-ōe-jī: Tâi-ôan gôan-chū-bîn) er en betegnelse på urfolket fra Taiwan. Nyere forskning beskriver at de bosatte seg på øya Taiwan 8000 år før Han-kinesere kom på 1600-tallet. 
De fleste stammene som er regnet som urfolk av Republikken Kina bor i høylandet på Taiwan og snakker ulike formosiske språk, som er regnet som en gren av de austronesiske språkene. I 2004 var det til sammen om lag 400 000 innbyggere som tilhørte disse stammene. Dette utgjør rundt 2 % av innbyggerne på Taiwan.


== Eksterne lenker ==
(en) Aborigines of Taiwan – kategori av bilder, video eller lyd på Commons 
(en) Taiwanese aborigines – galleri av bilder, video eller lyd på Commons
Rian Johnson

Rian Craig Johnson (født 17. desember 1973 i Maryland) er en amerikansk regissør og manuskriptforfatter.
Johnson ble født i Maryland, men vokste opp i San Clemente i California. Hans bror er musikkprodusenten Aaron Johnson, og han er fetter med komponisten Nathan Johnson, som har skrevet musikken til alle hans spillefilmer. Fetterne har dannet en musikkgruppe kalt The Preserves.
Johnson har regissert tre spillefilmer: Brick (2005), The Brothers Bloom (2008) og Looper (2012). De tre filmene tangerer tre forskjellige filmsjangre. Debutfilmen Brick er et kriminaldrama med Joseph Gordon-Levitt i hovedrollen. Filmen ble belønnet med «Special Jury Prize for Originality of Vision» under Sundance Film Festival i 2005. The Brothers Bloom er en dramakomedie om to bedragere spilte av Mark Ruffalo og Adrien Brody. Filmen vant Bronsehesten ved Stockholms filmfestival i 2008. Looper er en sciencefictionfilm med Joseph Gordon-Levitt i hovedrollen. Han var også regissøren til Star Wars: The Last Jedi.


== Referanser ==


== Eksterne lenker ==
(en) Rian Johnson på Internet Movie Database 
(da) Rian Johnson på Filmdatabasen 
(da) Rian Johnson på Scope 
(fr) Rian Johnson på Allociné 
(en) Rian Johnson på AllMovie 
(en) Rian Johnson hos Rotten Tomatoes 
(en) Rian Johnson hos The Movie Database
Vindgap

Vindgap beskriver et geografisk terreng der vinden som passerer gjennom endrer lufttrykk og vindstyrke, og skaper erosjon. Dette oppstår vanligvis i dalfører der luft blir presset inn i en trangere fjellmorfologi. Kunstig kan vindgap for eksempel skje der luft på den ene siden av en tunnel er betydelig sterkere enn inne i selve tunnelen. Ofte blir slike landskap dannet av at en elvedal blir tørrlagt.


== Eksterne lenker ==
(en) Wind gap (geographical feature) – kategori av bilder, video eller lyd på Commons
Opplysningskontoret for næringsveiene

Opplysningskontoret for næringsveiene (fullstendig navn Norges Oplysningskontor for Næringsveiene) ble opprettet i 1901, og skulle fremme næringslivets interesser, hovedsakelig eksportnæringen. I Kgl.Res. 4. juli 1924 ble det besluttet at opplysningskontoret skulle legges under Utenriksdepartementet, og det skulle hete UDs Oplysningskontor for Næringsdrivende. Direktørstillingen, som Per Larssen da innehadde, ble opphevet fra nyttår 1925. Fra 1945 ble opplysningskontoret en del av det nyopprettede Norges Eksportråd.


== Referanser ==
Litteraturhuset i Skien

Litteraturhuset i Skien (LiS) er en kulturinstitusjon i Skien kommune.


== Bakgrunn ==
Initiativet til opprettelsen av Litteraturhuset i Skien ble tatt etter at Litteraturhuset i Oslo hadde vist seg å være et populært kulturforetak i hovedstaden. Arbeidet med å opprette LiS startet høsten 2009. Det var et privat initiativ, og som i andre deler av landet problematiserte lokale politikere, offentlige kulturinstitusjoner og andre hvilken posisjon et privatdrevet litteraturhus skulle innta i forhold til de lokale offentlige bibliotekene. Det ble blant annet uttrykt bekymring for at et litteraturhus ville opptre som en konkurrent til biblioteket i forhold til publikum, og søke økonomisk støtte fra det offentlige i konkurranse med biblioteket.LiS ble realisert som et kulturtilbud til innbyggerne i Grenland og øvrige deler av Telemark i 2009. Fram til LiS flyttet inn i Ibsenhuset sentralt i byen, høsten 2013, ble LiS’ forfattermøter arrangert rundt omkring på ulike scener i byen.


== Styre ==
Fra august 2020 består styret i LiS av

Kristian Ripegutu (leder)
Anne Spånem (nestleder)
Helga Lilleland
Heidi Roheim
Ørjan N. Karlsson
Stian Johansen
Helle Riis (gründer)Daglig leder er Merete Franz (gründer).


== Økonomi ==
Litteraturhuset i Skien støttes av Fritt Ord, Kulturdepartementet, Skien kommune og Vestfold og Telemark fylkeskommune.
I budsjettforliket om statsbudsjettet 2016 ble Litteraturhuset i Skien tildelt et driftstilskudd på 300 000,- kroner. Denne posten kom inn på budsjettet etter krav fra Kristelig Folkeparti.


== Referanser ==


== Eksterne lenker ==
http://www.litteraturhusetiskien.no/
Liste over Aserbajdsjans presidenter

Liste over Aserbajdsjans presidenter (aserbajdsjansk: Azərbaycan Respublikasının Prezidenti) er en liste over presidenter i Aserbajdsjan siden 1991.


== Liste over Aserbajdsjans presidenter ==


== Referanser ==


== Eksterne lenker ==
(en) Presidents of Azerbaijan – kategori av bilder, video eller lyd på Commons
Andrej Larkov

Andrej Vitaljevitsj Larkov (russisk: Андрей Витальевич Ларьков; født 25. november 1989) er en russisk langrennsløper.
13. desember 2012 debuterte han individuelt i verdenscupen i langrenn under fellesstarten i Canmore hvor han endte på 7.-plass, 13,1 sekunder bak vinneren Tim Tscharnke.
Larkov ble tatt ut i den russiske troppen til Ski-VM 2015 i Falun, der han startet med en 26.-plass under 15 km fri teknikk og avsluttet med en 27.-plass på 50 km klassisk. Han tok bronse på 50 km klassisk under Vinter-OL 2018 i Pyeongchang.


== Referanser ==


== Eksterne lenker ==
(en) Andrej Larkov – Olympics.com 
(en) Andrej Larkov – Olympic.org 
(en) Andrej Larkov – Olympedia 
(en) Andrej Larkov – FIS (langrenn)
Modulær programmering

Modulær programmering er en teknikk innenfor programvaredesign som legger vekt på å separere funksjonaliteten til et dataprogram i uavhengige ’’’moduler’’’ som hvert enkelt inneholder alt som er nødvendig for å utføre bare et eneste aspekt av den ønskede funksjonalitet. Hvert enkelt modul har et grensesnitt som er synlig for andre moduler.
Modulær programmering er nært beslektet med strukturert programmering og objektorientert programmering. Alle disse paradigmene har som målsetning å håndtere store programmer og systemer ved å splitte dem opp i mindre deler, og alle tre oppstod i 1960-årene.
Et av de første programmeringsspråkene som var basert seg på modulær programmering fra starten av, var Modula. Dette språket ble utviklet av den sveitsiske informatikeren Niklaus Wirth i 1975. 


== Eksterne lenker ==
Wirth, Niklaus: MODULA. a language for modular multiprogramming., Eidgenössische Technische Hochschule Zürich (1976)
Comp.* hierarkiet

comp.* hierarkiet er en større klasse av diskusjonsgrupper på Usenet. Det inneholder alle diskusjonsgrupper som begynner med comp, og er organisert hierarkisk.
Gruppene diskuterer forskjellige spørsmål relarer til datamaskiner, teknologi og programmering. Noen av gruppene kan endog tilby peer-to-peer teknisk støtte.


== Eksterne lenker ==
Google Groups inneholder en komplett liste over grupper
Flaming

Flaming eller flame war er en engelsk betegnelse for diskusjoner på elektroniske fora som går over styr og der deltakerne begynner å angripe motstandere i stedet for å debattere spørsmål som vedrører saken. Begrepet anvendes også om plutselige verbale personangrep.


== Se også ==
Nettroll
Netthat
Nettvett


== Referanser ==
Berit Elisabeth Norbakken

Berit Elisabeth Norbakken  (født 21. juni 1977 i Porsgrunn) er en norsk sanger (sopran). Etter endt utdanning har hun etablert seg som en verdensledende sanger med tidligmusikk, kirkemusikk, opera og samtidsmusikk på repertoaret. 
Norbakken tok sin utdanning ved Musikkonservatoriet i Tromsø (UiT), Hochschule für Musik i Karlsruhe, Tyskland og diplomstudier ved Norges musikkhøgskole. I 2006 vant hun Rikskonsertenes prestisjefylte konkurranse INTRO-klassisk. Hun har det siste tiåret etablert seg som en av Skandianvias mest ettertraktede konsertsangere med et stort repertoar som solist og kammermusiker.  
Hennes oppdrag som solist inkluderer blant annet Skapelsen av Haydn med Kringkastingsorkesteret, Bruckners messe i f-moll med Oslo-Filharmonien, Hertels Passionskantate med Kölner Akademie, Mozarts messe i c-moll med Aalborg Symfoniorkester, Händels Jephtha i Kraków med Accademia Bizantina, Edvard Griegs Peer Gynt med Tokyo Philharmonic Orchestra og Beethovens symfoni nr. 9 i Operahuset i Sydney. 
Hun hadde sin operadebut i 2005 som Woodmaiden i Henrik Hellstenius opera Ophelia - death by water singing. Andre operaroller inkluderer Susanna i Le nozze di Figaro, Rosina i Il Barbiere di Siviglia, Belinda i Purcells Dido og Aeneas, Abel i Scarlattis Il primo omicidio, Sigrun i verdenspremieren på Ragnar Rasmussens Malleus Maleficarum, samt en ensemblerolle i Georg Friedrich Haas Melancholia.
Norbakken var fast medlem i Det Norske Solistkor i perioden 2003 – 2013.
Hun har vært spesielt opptatt av kammermusikk og stemmens plass som en integrert del av ensembelklangen. CD-utgivelser som Phonetix og The Image of Melancholy er gode eksempler på hennes eksperimentering med stemmen som ensembleinstrument. 
For tiden er hun ansatt ved Musikkonservatoriet i Tromsø som stipendiat i kunstnerisk utviklingsarbeid med prosjektet I grenseland – de ekstreme ytterpunktene. Prosjektet er tilknyttet det nasjonale Program for kunstnerisk utviklingsarbeid. 


== Utgivelser ==
Phonetix (Lawo Classics 2016) med verker av Rehnqvist, Adderley, Skoglund, Kruse.
Agricola: Weihnachtkantaten (CPO 2014) med Kölner Akademie og Michael Willens
The Image of Melancholy (BIS Records 2013) med Barokksolistene og Bjarte Eike
Hertel: Der Sterbende Heiland (CPO 2013) med Kölner Akademie og Michael Willens
Hertel: Die Geburt Jesu (CPO 2013) med Kölner Akademie og Michael Willens
Refractions (BIS Records 2013) med The Norwegian Radio Orchestra, The Norwegian Soloist Choir og Grete Pedersen
Le Roman des Lumières (K617 2012) med Trondheim Barokk
Sonar (2L 2008). Magnar Åm: musikk for harpe og sopran solo, Ellen Sejersted Bødtker  - harpe


== Referanser ==


== Eksterne lenker ==
Ballade.no: Intro-musikar Berit Solset – Ikkje redd for ytterpunkta
Artistic-research.no: Borderland – seeking the extreme
Arch Hurd

Arch Hurd er et operativsystem som er basert på Linuxdistribusjonen Arch Linux. I stedet for å benytte Linuxkjernen, benytter Arch Hurd GNU-prosjektets mikrokjerne-baserte GNU Hurd. Arbeidet med Arch Hurd startet den 4. januar 2010, og etter noen få uker var det mulig å starte det opp i en virtuell maskin.Arch Hurd benytter seg av en rullende utgivelsesmodell.


== Referanser ==
Debatten mellom Tanenbaum og Torvalds

Debatten mellom Tanenbaum og Torvalds var en debatt mellom Andrew S. Tanenbaum og Linus Torvalds som dreide seg om den generelle arkitekturen til operativsystemkjerner og Linuxkjernen spesielt. Debatten ble startet av Tanenbaum den 29. januar 1992 på Usenets diskusjonsgruppe comp.os.minix. Der hevdet han at mikrokjerner var overlegen i forhold til monolittiske kjerner, og at Linuxkjernen allerede før lanseringen i 1992 var foreldet. Andre utviklere av Linuxkjernen, som Peter MacDonald, David S. Miller og Theodore Ts'o deltok i debatten.


== Referanser ==
Japan Media Arts Festival

Japan Media Arts Festival er en årlig festival som arrangeres av Bunka-chō, som er en del av Japans ministerium for utdanning, kultur, sport, vitenskap og teknologi. Den har blitt arrangert siden 1997. Den arrangeres vanligvis i februar eller mars, og vanligvis arrangeres et gitt års festival i året etter.
Under festivalen gis det ut priser i fire kategorier: kunst, underholdning, animasjon og manga. Innenfor hver kategori gis det ut totalt seks priser.


== Referanser ==


== Eksterne lenker ==
Offisielt nettsted
Benedict (Svend Estridsens sønn)

Benedict ( – død 10. juli 1086) var uekte sønn av den danske kongen Svend Estridsen. Han sluttet seg til broren kong Knud og inntok en høy plass i hirden hans. Benedict ble 19–20 år gammel drept i Sankt Albani kirke i Odense, mens han forsvarte broren. 
Hans jordiske rester finnes sammen med brorens i Sankt Knuds kirke i Odense. I den østlige delen av Mindelunden ved Jægerspris slott, ses en minnebauta over Benedict.


== Referanser ==
Sigrid Svendsdatter

Sigrid (– død 1066) var en uekte datter av kong Svend Estridsen. 
Hun ble gift med obotritterfyrsten Utos sønn Godskalk. Han var som ung gått i Knud den store tjeneste. Ved sin iver etter å utbrede kristendommen, skaffet Godskalk seg mange fiender, og den 7. juni 1066 utbredte en oppstand seg blant venderne under hvilken Godskalk ble myrdet. Sigrid og ternene hennes falt i opprørernes hender i Meklenborg, hvor hun ble pisket og jaget naken ut av landet.Sønnen Henrik gjorde omkring år 1100 krav på mødrenearv etter henne i Danmark.


== Referanser ==
Kew

Kew er en bydel i London-kommunen Richmond upon Thames i det sørvestlige London, på den sørlige siden av Themsen.
Kew er hjemsted for det britiske riksarkiv. Dessuten ligger den botaniske hagen Kew Gardens i bydelen. Kew Gardens ble utpekt som verdensarvsted i 2003. 
De engelske malere Thomas Gainsborough og Joshua Kirby og den tyske maler Johann Zoffany ligger begravd i Kews sognekirke som er viet til Sankt Anna (engelsk: Saint Anne's Church).


== Eksterne lenker ==
Den botanisk hagen i Kew
Android Studio

Android Studio er et integrert utviklingsmiljø(eller IDE) brukt i Android-utvikling. Den er spesielt designet til Android-utvikling og støtter blant annet Gradle, og er den offisielle IDEen til Android-utvikling. Den kommer innebygd med en Android Emulator, Android NDK og mer.Den er basert på Jetbrains sin IDEA, IntelliJ. Android Studio erstattet Eclipse Android Development Tools(ADT) som før var den vanlige måten å utvikle for Android.


== Referanser ==


== Eksterne lenker ==
Offisielt nettsted (engelsk)
Frederick Abberline

Frederick George Abberline (født 8. januar 1843 i Blandford Forum i Dorset, død 10. desember 1929) var sjefinspektør for London Metropolitan Police og var  polititjenestemann under etterforskningen av Jack the Ripper-drapene i 1888.


== Tidlige liv ==
Abberline var den eneste sønn av Edward Abberline, en salmaker som også var sheriff, og hans kone Hannah ( født Chinn). Edward Abberline døde i 1849 og hans enke åpnet en liten butikk og oppdro de fire barna, Emily, Harriett, Edward og Frederick alene.


== Referanser ==


== Eksterne lenker ==
(en) Frederick Abberline – kategori av bilder, video eller lyd på Commons 
(en) Abbeline på Daily Mail online
Lillefinger

Lillefinger er den minste fingeren på handa til et menneske. Den sitter lengst vekk fra tommelen, ved sida av ringfingeren.
På latin kalles lillefingeren digitus minimus eller digitus quintus. For å skille fingrene på de to hendene legges dexter (høyre) eller sinister (venstre) til etter navnet.
Lillefingeren har i en norsk barneregle kallenavnet «Lille Petter Spelemann».


== Eksterne lenker ==
(en) Little fingers – kategori av bilder, video eller lyd på Commons
Kew (andre betydninger)

Kew er et sted i London i Storbritannia.


== Steder ==
Kew (Sør-Afrika), en bydel i Johannesburg i Sør-Afrika.
Kew (Merseyside), en bydel i Southport i Storbritannia.
Kew (Michigan), et tettsted i Michigan i USA.
Kew (New South Wales), Australia.
Kew (Otago), en bydel i Dunedin på New Zealand.
Kew (Victoria), en bydel i Melbourne i Australia.
St. Kew, en landsby i Cornwall i Storbritannia.